text: Elias og Óli skulu aftur spæla um eitt svenskt meistaraheiti
text: #000001
text: Elias Ellefsen á Skipagøtu vann SM við Sävehof í 2021 og skal royna at enda á tindinum í Svøríki. Óli Mittún vann U18 fyri stuttum - fyrsta finalan verður í Kristianstad í kvøld.
text: #000002
text: Í 2021 gjørdist 19-ára gamli Elias Ellefsen á Skipagøtu svenskur meistari við IK Sävehof í sínum fyrsta kappingarári í svenskum hondbólti. Ungi hoyvíkingurin hevði til tíðir høvuðsleiklut, og tað gjørdi skjótt øllum greitt, at hann helst ikki fór at støðast so leingi í Svøríki.Í fjør gjørdist greitt, at Elias eftir summarsteðgin skal spæla fyri týska stórfelagið THW Kiel. Áðrenn tað vil hann royna at gera alt fyri at verða við til at vinna Sävehof eitt SM afturat. Hetta staðfesti hann fyri Portalinum, tá vit vitjaðu í Svøríki fyri stuttum.
text: #000004
text: Meistaraliðið í Svøríki í 2021. Nógvir spælarar spæla enn í gulum og svørtum - ungi maðurin við krúlluta hárinum spælir nú sínari síðstu dystir við Sävehof (Mynd: IK Sävehof)Les eisini: Elias: - Hava spælarar sum eru góðir í avgerandi løtumElias á Skipagøtu varð toppskjutti - Sävehof kom í finalunaÓli Mittún gjørdi systkinabarninum eftir. Eftir eitt kappingarár á besta liðnum hjá H71 skifti hann til IK Sävehof, og hevur 17-ára gamli bakspælarin fingið størri leiklut enn væntað - millum annað tí at Elias á Skipagøtu hevur verið skaddur ein part av kappingarárinum.Ungi landliðsspælarin hevur eisini longu vunnið eitt svenskt meistaraheitið. Hetta var við U18-liðnum hjá felagnum fyri tveimum vikum síðani á stórari finalustevnu í Uppsala. Óli skoraði 11 mál í finaluni og spældi dagin eftir næstan ein hálvleik í aðru hálvfinaluni í Ystads. - Hatta var øgiliga stuttligt. Tá eg kom til Svøríkis, visti eg ikki av, at tað var so stórt at spæla U SM. Tað vóru umleið 2.700 fólk til finaluna, so tað var stuttligt at spæla - eisini stuttligt at spæla við teimum í sínum egna aldri onkutíð.Vit noyddist at kroysta tað eitt sindur úr Óla Mittún, at avrikið hjá honum í finaluumfarinum var heilt gott. Hann var lítillátin og hevði longu vent eyguni móti svenska meistaraheitinum hjá teimum vaksnu.
text: #000005
text: Elias, Óli og hinir hjá liðnum úr Partille fegnast um finaluplássi (Mynd: IK Sävehof)Sävehof vann allar tríggjar hálvfinalurnar móti Ystads, og staðfesti harvið ruddliga at teir eru til reiðar at bjóða Kristianstad av. Liðið úr Skåne vann grundspælið og er á pappírinum favorittur til fyrstu finaluna, sum er í Kristianstad. Føroyingarnir og hinir í Sävehof skulu royna at fáa eina perfekta byrjan - teir hava jú eisini Messi í hondbóltshøpi í hópinum, vísti ein svenskur hondbóltstíðindamaður úr Göteborg á í vikuni, sipandi til Elias Ellefsen á Skipagøtu.Fyrsta SM-finalan verður bríkslað í gongd klokkan 17.10. Tað er liðið, sum fyrst vinnur tríggjar dystir, ið gerst svenskur meistari.
text: #000006
text: Team Klaksvík tók tvey stig í fyrstu royndini
text: #000009
text: KÍ misti leiðsluna í fyrstu royndini
text: #000012
text: Stórsteypadystir í flogbólti verða sunnudagin
text: #000013
text: Myndir og vinnarayvirlit frá KSS Open
text: #000014